《同年李郎中以诗见寄仍许见过次韵和答》
宋代·张伯玉

新定溪山国，病怀忻所依。
桐君谈药妙，严濑得鱼肥。
吏退钞书谱，朋来典道衣。
轩车如顾我，春酒上苔矶。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。